રિપોર્ટ અનુસાર ભારતીય અર્થવ્યવસ્થા પર નોટબંધી અને જીએસટીની અસર રિકવર થઈ શકે છે અને આમા ધીરે-ધીરે લક્ષ્ય અનુસાર રિકવરી થવી જોઈએ. આ વર્ષે 7.5 ટકા જીડીપી ગ્રોથ રહે તેવું સરકારનું અનુમાન છે. નવેમ્બર 2016માં મોદી સરકારે કાળાનાણા પર અંકુશ લગાવવા માટે 500 અને 1000 રૂપીયાની જૂની નોટો બંધ કરવાનો નિર્ણય લીધો હતો. ત્યારબાદ સરકારે ઈનડાયરેક્ટ ટેક્સ રિફોર્મ કર્યું. આ અંતર્ગત સિંગલ ટેક્સ સિસ્ટમ જીએસટી લાવવામાં આવ્યું. આખા દેશમાં 1 જુલાઈ 2017થી જીએસટી લાગૂ થઈ ગયું. આ સમયે બંન્ને નિર્ણયોની અસર શોર્ટ ટર્મ ઈકોનોમિક ગતિવિધિઓ પર પડી અને ગ્રોથ રેટ ધીમો થયો. ગત જૂન ત્રીમાસીક ગાળામાં ભારતનો જીડીપી ગ્રોથ 5.7 ટકા આવી ગયો હતો કે જે ત્રણ વર્ષમાં સૌથી ઓછો હતો.